**Latvijas Republikas Saeimas Ārlietu komisijai**

arlietu.komisija@saeima.lv

*Par Diasporas likumā noteikto likumprojektu izstrādi*

Ministru kabinets ir saņēmis Jūsu 2019.gada 27.marta vēstuli Nr. 142.9/1-38-13/19 par Diasporas likuma Pārejas noteikumu 12.punktā noteikto likumprojektu izstrādi un sniedz šādu informāciju.

Saskaņā ar Ministru prezidenta rezolūcijām pēc Diasporas likuma pieņemšanas atbildīgajām ministrijām tika uzdots izstrādāt nepieciešamos grozījumus likumprojektos, lai nodrošinātu Diasporas likuma Pārejas noteikumu 12.punkta izpildi.

Informēju par pašreizējo progresu darbā pie attiecīgajiem likumprojektiem. Ministru kabinetā izstrādāti un Saeimā iesniegti šādi likumprojekti:

* “Grozījums Valsts civildienesta likumā”;
* “Grozījumi likumā “Par palīdzību dzīvokļa jautājumu risināšanā””.

Ministru kabinetā turpinās izstrāde pie šādiem likumprojektiem, kas tiks iesniegti izskatīšanai Saeimā pēc to izskatīšanas un apstiprināšanas Ministru kabinetā:

* “Grozījumi Elektronisko plašsaziņas līdzekļu likumā”;
* “Grozījumi Dzīvesvietas deklarēšanās likumā”;
* “Grozījumi Republikas pilsētas domes un novada vēlēšanu likumā”;
* “Grozījumi likumā “Par maternitātes un slimības apdrošināšanu””;
* “Grozījumi likumā “Par valsts sociālo apdrošināšanu””;
* “Grozījumi likumā “Par iedzīvotāju ienākuma nodokli””.

 Papildus informēju, ka 2019.gada valsts budžetā papildus izdevumi, kas būtu saistīti ar augstākminēto likumprojektu īstenošanu, nav iesniegti.

Pielikumā: pārskats par Diasporas likuma Pārejas noteikumu ieviešanu uz 8 lpp.

Ministru prezidents Krišjānis  Kariņš